Uígen maakunta

Uíge eli Uíje on maakunta Angolan pohjoisosassa. Sen maakuntakeskus on myös nimeltään Uíge. 

Uígen maakunta rajautuu pohjoisessa ja idässä Kongon demokraattiseen tasavaltaan. Angolan omia naapurimaakuntia ovat Malanje ja Cuanza Norte etelässä, Bengo lounaassa ja Zaire lännessä. Maakunnan pinta-ala on 62 500 neliökilometriä ja siellä asui vuoden 2019 arvion mukaan 1 710 810 asukasta.

 Historiaa 
Uigen maakunta on perustettu alunperin vuonna 1887.  Uíge on erityisesti kongojen ja mbundujen asuttama ja paikallisia kieliä ovat kongon kieli ja kimbundu.  Angolan sisällissodan aikana Uíge oli UNITA:n tukialuetta. Sodan aikana merkittävä osa väestöstä joutui pakenemaan Kongon demokraattisen tasavallan puolelle.

 Uígen kaupunki 
Uígen kylä oli portugalilaissten kolonialistien asuttama, ja pieneksi kauppakeskukseksi se kehittyi 1945. Siitä tuli Angolan kahvintuotannon merkittävä keskus 1950-luvulla. Kaupungin aseman se sai vuonna 1956. 

Yliopisto-opetusta Uígessa on annettu vuodesta 1983 lähtien; nykyisin kaupungissa toimii Kimpa Vitan yliopisto. 

 Talous 
Enemmistö maakunnan väestöstä asuu maaseudulla; maatalous työllistää suuren osan maakunnan asukkaista. Monet joet tarjoavat mahdollisuuksia kalastukseen ja kalankasvatukseen; vettä voidaan käyttää myös viljelyjen kasteluun. Viljelyyn sopivasta maaperästä noin 20 arvioitiin olevan maatalouden käytössä. Mahdollisuuksia on esimerkiksi sitrushedelmien ja banaanin viljelyssä, oluttuotantoon sopivan kassavan kasvatuksessa ja kahvintuotannossa sekä elintarvike- ja juomateollisuudessa. Maaperästä löytyy monia luonnonvaroja; esimerkiksi kuparimalmia esiintyy usealla paikkakunnilla.

Sähkönjakeluverkon kattavuutta ollaan laajentamassa maakunnassa ja tieverkkoa kehitetään esimerkiksi asfaltoimalla uusia maantieosuuksia. Maakuntaa palvelee myös Uígen lentoasema .

 Kunnat 
Uigen maakunta oli ennen Angolan vuoden 2024 aluehallinnollisia muutoksia jaettu 16 kuntaan. Kunnat olivat nimeltään Ambuíla, Bembe, Buengas, Bungo, Cangola, Damba, Maquela do Zombo, Milunga, Mucaba, Negage, Puri, Quimbele, Quitexe, Sanza Pombo, Songo ja Uíge. Aluehallinnon kolmannella tason paikallishallintoalueita (comunas) maakunnassa oli 47.

 Kunnat 2024- 
Angolan vuoden 2024 aluehallinnollisessa uudistuksessa maakunnan kuntajakoa uudistettiin. Muutoksen jälkeen kuntia on 23 ja kunnanosia (comunas) 44 kappaletta. (Väestönlaskennan 2024 kuntakohtaisia väkilukuja ei vielä kesäkuussa 2025 ole saatavissa.) Kuntaluokat ovat (A on korkein luokka):

+Uigen maakunnan kunnat Kunta(município) Kuntaluokka Kunnan paikallistaso(comunas) Uíge  A  Uíge, Luanga, Casseche, Cancungo Maquela do Zombo   B  Maquela do Zombo, Quibocolo Negage   B  Negage, Dimuca, Quisseque Damba   C  Damba, Petecusso, Camatambo, Lêmboa Cangola    C  Cangola, Bengo, Caiongo Bembe   C  Bembe, Mabaia Ambuíla   D  - (ei kunnanosia) Dange Quitexe   D  Quitexe, Aldeia Viçosa Milunga   D  Milunga, Macocola Mucaba   D  Mucaba, Uando Mucaba Sanza Pombo   D  Sanza Pombo, Uamba, Cuilo Pombo, Alfândega Puri   D  - (ei kunnanosia) Quimbele   D  Quimbele, Icoca Songo   D  Songo, Quivuenga Nova Esperança   E  Nova Esperança, Buenga - Sul, Cuilo Camboso Bungo   E  - (ei kunnanosia) Lucunga   E  - (ei kunnanosia) Quipedro   E  - (ei kunnanosia) Vista Alegre   E  Vista Alegre, Cambamba Alto Zaza   E  Alto Zaza, Cuango Calumbo Nsosso   E  - (ei kunnanosia) Sacandica   E  Sacandica, Cuilo Futa, Béu Massau   E  Massau, Macolo

 Lähteet 

 Aiheesta muualla 

*